laion/Wikipedia-Exotic huggingface dataset:
কামারান

কামারান (আরবি: كمران) ইয়েমেনের উপকূলের কাছে অবস্থিত লোহিত সাগরের একটি দ্বীপ। এটি লোহিত সাগরের দক্ষিণ প্রান্তে, বাব এল মান্দেব প্রণালী থেকে ৩২০ কিলোমিটার উত্তরে একটি কৌশলগত অবস্থানে অবস্থিত এবং ইয়েমেন প্রজাতন্ত্রের একটি অংশ। এই সমতল ও ভূ-প্রাকৃতিক বৈশিষ্ট্যহীন দ্বীপটি ১৮ কিমি দীর্ঘ ও ৭ কিমি প্রশস্ত। ১৬শ শতকের শুরুর দিকে পর্তুগিজেরা এটি দখলে নিয়েছিল। পরবর্তীতে এটি উসমানীয় সাম্রাজ্যের অধীনে আসে। ১৯১৫ সালে ১ম বিশ্বযুদ্ধের সময় ব্রিটিশ সেনারা দ্বীপটি দখল করে। ১৯৪৯ সালে দ্বীপটি দক্ষিণ ইয়েমেনের তৎকালীন ব্রিটিশ উপনিবেশ আদেন শহরের প্রশাসনের আওতাভুক্ত করা হয়। দ্বীপটি বহু বছর ধরে ভারত ও মালয় দ্বীপপুঞ্জ থেকে আগত মক্কাগামী মুসলমান অভিযাত্রীদের জন্য একটি কোয়ার‌্যান্টাইন বা প্রবাসীদের রোগমুক্তির বিশেষ কেন্দ্র ছিল। ১৯৫২ সালে কেন্দ্রটি বন্ধ করে দেওয়া হয়। ১৯৬৩ থেকে ১৯৬৭ সাল পর্যন্ত দক্ষিণ আরব ও আদেনের ব্রিটিশ হাইকমিশনারের অধীন একজন কমিশনার দ্বীপটি পরিচালনা করতেন। ১৯৬৭ সালে দ্বীপটি স্বাধীন দক্ষিণ ইয়েমেন প্রজাতন্ত্রের অধীনে আসে। ১৯৯০ সালে দক্ষিণ ইয়েমেন ইয়েমেন প্রজাতন্ত্রের সাথে একত্রিত হলে দ্বীপটিও ইয়েমেনের অংশে পরিণত হয়।
লক্ষ্মি ভেনু

লক্ষ্মী ভেঙ্গু সুন্দরম ক্লেটনের যুগ্ম ব্যবস্থাপনা পরিচালক। তিনি বিশিষ্ট ভারতীয় ব্যবসায়ি পরিবারের একজন সদস্য। লক্ষ্মী দক্ষিণ ভারতের ব্রাহ্মণ পরিবারে জন্মগ্রহণ করেন। তার পিতা হলেন ভেনু শ্রীনিবাসন ও মাতা মল্লিকা শ্রীনিবাস। লক্ষ্মীর বাবা-মা উভয়ই পৃথক বানিজ্জিক সাম্রাজ্য পরিচালনা করেন, যা তারা তাদের নিজ নিজ পিতৃপুরুষদের কাছ থেকে উত্তরাধিকার সূত্রে পেয়েছেন। ভেনু শ্রীনিবাসন তার পিতামহ দ্বারা প্রতিষ্ঠিত টিভিএস গ্রুপ (সুন্দরম-ক্লেটন গ্রুপ) পরিচালনা করেন, অন্যদিকে মল্লিকা শ্রীনিবাসন তার পিতা এ. সিভাসাইলাম দ্বারা প্রতিষ্ঠিত আমলগ্যামেশনস গ্রুপ ( টিএএফই গ্রুপ ) পরিচালনা করেন। লক্ষ্মীর এক ভাই রয়েছে, নাম সুদর্শন ভেনু। লক্ষ্মী চেন্নাইয়ে বড় হয়েছেন এবং আদয়ারের সিশয়া স্কুলে পড়েছেন। তিনি ইয়েল বিশ্ববিদ্যালয় থেকে অর্থনীতিতে তার ডিগ্রি অর্জন করেন এবং তারপরে ওয়ারউইক বিশ্ববিদ্যালয় থেকে প্রকৌশল ব্যবস্থাপনায় ডক্টরেট করেন। তিনি একটি বড় শিল্প পরিবারে জন্মগ্রহণ করেন। অল্প বয়সে লক্ষ্মী সুন্দরম ক্লেটন-এর যুগ্ম ব্যবস্থাপনা পরিচালক নিযুক্ত হন। লক্ষ্মী এখন পর্যন্ত দুবার বিয়ে করেছেন। ২০১১ সালে, তিনি ইনফোসিসের প্রতিষ্ঠাতা এনআর নারায়ণ মূর্তি ও সুধা মূর্তির ছেলে রোহান মুর্তি কে বিয়ে করেছিলেন। মার্চ ২০১৮ সালে, ঘোষণা করা হয় যে লক্ষ্মী যোধপুরে অনুষ্ঠিত একটি ব্যক্তিগত অনুষ্ঠানের মধ্যে দিয়ে মহেশ গোগিনেনিকে বিয়ে করেছেন। মহেশ গোগিনেনি হলেন এন. জি. রাঙ্গার নাতি। "ET Women Ahead: Corporate India's fastest rising women leaders"। The Economic Times। ২৩ জানুয়ারি ২০১৭। সংগ্রহের তারিখ ২৩ এপ্রিল ২০১৮।  "Lakshmi Venu may lead $1-billion TVS one day"। Rediff। ২১ আগস্ট ২০০৯। সংগ্রহের তারিখ ২৭ মার্চ ২০১৮।  "Lakshmi Venu to get more responsibilities at Sundaram Clayton"। Deccan Chronicle। ২৭ নভেম্বর ২০১৩। সংগ্রহের তারিখ ২৭ মার্চ ২০১৮।  "In the driver's seat: Lakshmi Venu"। S. Bridget Leena। Livemint। ১০ মার্চ ২০১৩। সংগ্রহের তারিখ ২৭ মার্চ ২০১৮।
কামচাতকা উপদ্বীপ

কামচাতকা উপদ্বীপ ([полуо́стров Камча́тка পলুওস্তভ়্‌ কাম্‌চাৎকা] ত্রুটি: {{Lang-xx}}: text has italic markup (সাহায্য)) রাশিয়ার পূর্ব প্রান্তে সাইবেরিয়া অঞ্চলের আগ্নেয় পর্বতময়, তুষারাচ্ছন্ন উপদ্বীপ। দ্বীপটি বেরিং সাগর ও ওখত্‌স্ক সাগরকে পৃথক করে দক্ষিণ দিকে বিস্তৃত হয়েছে। রাজধানী পেত্রোপাভলভ্‌স্ক এলাকার একমাত্র বড় শহর। দক্ষিণে কিছু কৃষিকাজ হয়, তবে মাছ ধরা ও শিকার এখানকার প্রধান উপজীবিকা। কামচাতকাতে অনেকগুলি সক্রিয় আগ্নেয়গিরি আছে। এদের মধ্যে ক্লিউচেভ্‌স্কায়া সোপকা পর্বতের উচ্চতা ৪,৭৫০ মিটার বা ১৬৫১২ ফুট। এলাকাটি খনিজ পদার্থে সমৃদ্ধ হলেও খননশিল্প এখনও তেমন বিকাশ লাভ করে নি। ১২৫০ কিমি দীর্ঘ এবং ৪,৭২,৩০০ বর্গকিলোমিটার আয়তনের কামচাতকা উপদ্বীপের মধ্য দিয়ে উত্তর-পশ্চিম থেকে দক্ষিণ-পূর্ব বরাবর দুইটি সক্রিয় আগ্নেয় পর্বতশ্রেণী বিস্তৃত। এগুলির মধ্যে প্রশস্ত সমতল এলাকা অবস্থিত। সর্বোচ্চ শৃঙ্গটির নাম ক্লিউচেভস্কায়া সোপকা নামের একটি আগ্নেয়গিরি (৪,৭৫০ মিটার), যা পূর্বের পর্বতমালাটিতে অবস্থিত। উপদ্বীপের পশ্চিম উপকূলে সমুদ্র সমতল থেকে গড়ে ৬৫০ মিটার উচ্চতায় অবস্থিত একটি তুন্দ্রা অঞ্চল অবস্থিত। পূর্ব উপকূলে খাড়া পর্বতঢালবিশিষ্ট। পূর্ব উপকূলের ধার ঘেঁষে প্রশান্ত মহাসাগরে ১০,৫০০ মিটার গভীর কুরিল-কামচাতকা সমুদ্রখাত অবস্থিত। উপদ্বীপের মূল নদীর নাম কামচাতকা নদী। এটি উস্ত-কামচাতস্ক শহরের কাছে বেরিং সাগরে পতিত হয়েছে। মাছ ধরা এখানকার মানুষের প্রধান উপজীবিকা। পশু শিকার করাও একটি গুরুত্বপূর্ণ অর্থনৈতিক কর্মকাণ্ড। কামচাতকা উপদ্বীপে প্রচুর মেরু ভল্লুক, হরিণ, সীলমাছ, সেবল, ভোঁদড়, এবং পাহাড়ি ভেড়া আছে। প্রাকৃতিক সম্পদের মধ্যে আছে খনিজ তেল, সোনা, লোহা, তামা, কয়লা এবং সালফার। এখানে আলু, সবজি ও খাদ্যশস্য জন্মানো হয়। কামচাতকা উপদ্বীপে কোরিয়াক, কামচাদাল, চীনা, কোরীয়, রুশ এবং তুঙ্গুস জাতির লোকেরা বাস করে। মোট জনসংখ্যা ৪ লক্ষের কিছু বেশি। কামচাতকার আগ্নেয়গিরিগুলি একটি ইউনেস্কো বিশ্ব ঐতিহ্যবাহী স্থান।
পল বেটনি

পল বেটনি (জন্ম মে ২৭ ১৯৭১) হলেন একজন ইংরেজ অভিনেতা। তিনি মার্ভেল সিনেম্যাটিক ইউনিভার্সে জে.এ.আর.ভি.আই.এস (জার্ভিস) হিসেবে কণ্ঠ অভিনয় এবং ভিশন হিসেবে অভিনয়ের জন্য জনপ্রিয়, যার মধ্যে বিশেষভাবে রয়েছে আয়রন ম্যান (২০০৮), আয়রন ম্যান ২ (২০১০), দি অ্যাভেঞ্জার্স (২০১২), আয়রন ম্যান ৩ (২০১৩), অ্যাভেঞ্জার্স: এজ অব আলট্রন (২০১৫), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) চলচ্চিত্র। তিনি মূলধারার দর্শকের মনোযোগে পড়েন যখন তিনি গ্যাংস্টার নং. ১ (২০০০) এবং পরিচালক ব্রায়ান হেলগেলেন্ডের চলচ্চিত্র আ নাইট'স টেইল (২০০১)-এ আবির্ভাব হন। Aftab, Kaleem। "Paul Bettany on why his directorial debut is about homelessness"। The Independent। ১৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৮।  Strauss, Louisa। "Everything You Need to Know About Paul Bettany"। Vanity Fair। সংগ্রহের তারিখ ১১ ফেব্রুয়ারি ২০১৯।  "Paul Bettany"। TV Guide। ২১ মে ২০১৬ তারিখে মূল থেকে আর্কাইভ করা।  উইকিপিডিয়ার সহপ্রকল্পেপল বেটনি কমন্স হতে মিডিয়া উইকিউক্তি হতে উক্তিসমূহ উইকিউপাত্ত হতে উপাত্ত ইন্টারনেট মুভি ডেটাবেজে পল বেটনি (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে পল বেটনি বাওগ্রাফি এন্ড ক্রেডিটস
বেরিং দ্বীপ

বেরিং দ্বীপ (রুশ: о́стров Бе́ринга) কোমান্দর্স্কি দ্বীপপুঞ্জের বৃহত্তম দ্বীপগুলোর একটি। এটি কামচাটকা উপদ্বীপের পূর্বে, বেরিং সাগরের দক্ষিণ-পশ্চিম অংশে অবস্থিত। কোমান্দর্স্কি দ্বীপপুঞ্জের অন্য দ্বীপগুলোর মত এটিও বৃক্ষশূন্য বিরান একটি দ্বীপ। এখানে রুশ নৌ ও বেতার কেন্দ্র ছাড়া কোন লোকালয় নেই। ডেনীয় নাবিক ভিতুস বেরিঙের নামে দ্বীপটির নামকরণ করা হয়। এর আয়তন ১,৬০০ বর্গ কিলোমিটার।
মেহেরুন নেসা

মেহেরুন নেসা (২০ আগস্ট, ১৯৪২ – ২৭ মার্চ, ১৯৭১) একজন বাংলাদেশী কবি এবং শহীদ বুদ্ধিজীবী। ১৯৭১ সালে পাকিস্তান সেনাবাহিনী পরিকল্পিতভাবে বাংলাদেশের বুদ্ধিজীবীদের হত্যা করেছিলো। কবি মেহেরুন নেসা হলেন তাদের একজন। কবি মেহেরুন নেসা ২০ আগস্ট, ১৯৪২ সালে খিদিরপুর, কলকাতা, পশ্চিমবঙ্গ, তৎকালীন ব্রিটিশ ভারতে জন্ম গ্রহণ করেন। তিনি কখনো বিদ্যালয়ে যান নি। কিন্তু তিনি ছিলেন স্বশিক্ষিত। ভারত বিভাগের পর তিনি পরিবারের সাথে পূর্বপাকিস্তানে চলে আসেন। মেহেরুন নেসা বাংলা একাডেমিতে কাজ করেছেন। এরপর ১৯৬১ সালে তিনি ফিলিপস রেডিও কোম্পানিতে কাজ শুরু করেন। তিনি ইউএসআইএস লাইব্রেরী ঢাকাতে, যা মার্কিন যুক্তরাষ্ট্রের তথ্য সংস্থা কর্তৃক পরিচালিত হতো, কাজ করতেন। ১৯৫৩ সালে তার প্রথম কবিতা চাষী প্রকাশিত হয় দৈনিক সংবাদ পত্রিকায়। তার কবিতায় রোমান্টিকতা এবং বাস্তবতার উপাদান বেশি থাকতো। তিনি কবিতার মধ্য দিয়ে তার রাজনৈতিক মতাদর্শ প্রকাশ করতেন। বাংলা ভাষাকে রাষ্ট্র ভাষা হিসেবে স্বীকৃতির জন্য তিনি আন্দোলনে যোগ দিয়েছিলেন। তার কবিতার মধ্যে দিয়ে এর সপক্ষে মতামত ব্যক্ত করতেন। তার কবিতা পাকিস্তানি খবর, দৈনিক পাকিস্তান, সংগ্রাম এবং ফিলিপস ম্যাগাজিন ইত্যাদিসহ কয়েকটি প্রকাশনা দ্বারা প্রকাশিত হয়েছিল। ১৯৬৯ সালের গণ অভ্যুত্থানের সাথে তিনি জড়িত হয়ে পড়েন। তিনি মিরপুরের অ্যাকশন কমিটির সদস্য ছিলেন। ২৩ মার্চ, ১৯৭১ সালে তিনি নিজ বাড়িতে স্বাধীন বাংলাদেশের পতাকা উত্তোলন করে সাহসের পরিচয় দিয়েছিলেন। ২৭ মার্চ, ১৯৭১ সালে ঢাকার মিরপুরের তার বাড়িতে বিহারীদের সাথে পাকিস্তানি সেনাবাহিনীর স্থানীয় সহযোগীরা আক্রমণ করে। তিনি তাদের হাতে সপরিবারে নিহত হন। তার দুই ভাই ও মাকে তার সাথে হত্যা করা হয়। ১৯৯৫ সালের ১৪ ডিসেম্বর বাংলাদেশ ডাকঘর তার ছবি দিয়ে ডাক টিকিট প্রকাশ করে। জামায়াত-ই-ইসলামি বাংলাদেশের নেতা আব্দুল কাদের মোল্লাকে তার ও তার পরিবারের মৃত্যুর জন্য অভিযুক্ত করা হয়। এছাড়াও তার বিরুদ্ধে অনেক অভিযোগ ছিলো। ১২ ডিসেম্বর, ২০১৩ তারিখে কাদের মোল্লাকে ফাঁসি দেওয়া হয়। "Molla directly tied to 2 crimes, complicit in 3"। bdnews24.com। সংগ্রহের তারিখ ১২ ডিসেম্বর ২০১৬।  আরীফা সিদ্দিকা (২০১২)। "নেসা, মেহেরুন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Poet, family not spared"। thedailystar.net। The Daily Star। ১১ জুলাই ২০১২। সংগ্রহের তারিখ ১২ ডিসেম্বর ২০১৬।  "Butcher of Mirpur hanged"। thedailystar.net। The Daily Star। ১৩ ডিসেম্বর ২০১৩। সংগ্রহের তারিখ ১২ ডিসেম্বর ২০১৬।
কোমান্দর্স্কি দ্বীপপুঞ্জ

কোমান্দর্স্কি দ্বীপপুঞ্জ (রুশ: Командо́рские острова́) কামচাটকা উপদ্বীপ থেকে ১৭৫ কিলোমিটার পূর্বে বেরিং সাগরে অবস্থিত কতগুলি বৃক্ষহীন দ্বীপ। এগুলির মধ্যে আছে বেরিং দ্বীপ, মেদ্‌নি দ্বীপ, এবং ১৫টি ক্ষুদ্রতর দ্বীপ। ক্ষুদ্রতর দ্বীপগুলির মধ্যে বৃহত্তমগুলি হল কামেন তোপোর্কফ এবং আরি দ্বীপ। প্রশাসনিকভাবে এই দ্বীপগুলি কামচাটকা ক্রাইয়ের আলেউতস্কি জেলার অন্তর্ভুক্ত।
রতনলাল ব্রহ্মচারী

রতনলাল ব্রহ্মচারী (listen বাংলা: [Ratana lāla brahmacārī]) একজন প্রথিতযশা বায়ো কেমিস্ট ও ভারতে টাইগার ফেরোমন নিয়ে গবেষণার করার পথিকৃৎ। তিনি ফেরোমন নিয়ে গবেষণার জন্য বিখ্যাত হলেও তার শিক্ষাজীবন পদার্থবিদ্যার মহাকাশ বিজ্ঞান শাখার মধ্যে দিয়ে ত্বরান্বিত হয়েছিল। তিনি সত্যেন্দ্রনাথ বসুর নির্দেশনায় মহাকাশ বিজ্ঞান নিয়ে পড়াশোনা করেন। তিনি প্রায় পঞ্চাশ বছর ধরে টাইগার ফেরোমেনের উপর বাঘেদের স্বভাব বৈশিষ্ট্যের উপর গবেষণা করেছেন। এছাড়া আরো নানা ধরনের জীবের উপরেও তিনি গবেষণা করেছেন, শুধু তাই নয় তিনি গবেষণার জন্য আফ্রিকায় চোদ্দ বছর কাটিয়েছেন। ছাড়াও তিনি আমাজন অঞ্চলের গঠন বৈচিত্র নিয়ে গবেষণা করেছেন, ইন্দোনেশিয়ায় প্রথিতযশা পতঙ্গ বিজ্ঞানী গোপাল চন্দ্র ভট্টাচার্যের সাথে গবেষণাও করেছেন। তিনি ১৩ ফেব্রুয়ারি ২০১৮ কলকাতার একটি বেসরকারি নার্সিং হোম কিছুদিন নিউমোনিয়া রোগ ভোগের পরে মারা যায়। তিনি চিকিৎসা বিজ্ঞানে গবেষণার জন্য মরণোত্তর দেহ দান করেছিলেন তাই তার মৃত্যুর পর আর.জি. কর হাসপাতালে দেহ দান করা হয়। রতনলাল ব্রহ্মচারী ১৯৩২ সালে অবিভক্ত বাংলার ঢাকা জেলায় বাঙালি হিন্দু পরিবারের জন্মগ্রহণ করেন। তিনি তার প্রাথমিক শিক্ষা কলকাতা ঢাকা এবং হাম্বারগ শহরে করেন। তিনি ছিলেন জ্যোতির্বিজ্ঞানী। ভারতের তাত্ত্বিক পদার্থবিদ্যার বিখ্যাত বিজ্ঞানী সত্যেন্দ্রনাথ বসুর ছাত্র ছিলেন। যদিও ৯৬০ সালে তিনি জীববিদ্যায় উৎসাহী হন, এবং মলিকুলার এমব্রায়োলজি বিষয়ে মৌলিক গবেষণা করেছেন। জীবদেহে ফেরোমেনের ভূমিকা নিয়ে ইন্ডিয়ান স্ট্যাটিস্টিক্যাল ইনস্টিটিউট পড়াশোনা করেন। প্রায় এক দশক Relativistic ফিল্ড থিওরিতে কাজ করার পরে তিনি ইন্ডিয়ান স্ট্যাটিস্টিক্যাল ইনস্টিটিউট ১৯৫৭ সালে প্রফেসর হিসেবে যোগ দেন এবং প্রাণিবিদ্যা বিভাগের গবেষণা করেন। ভারত ছাড়াও তিনি ইতালি ফ্রান্স এবং ইউরোপের বিভিন্ন দেশে বৃহত্তর ভাবে গবেষণা করেছেন। "Obituary: Professor Ratan Lal Brahmachary"। www.indiawilds.com (ইংরেজি ভাষায়)। সংগ্রহের তারিখ ২০১৮-০৩-১২।  "Indian Statistical Institute - Ratan Lal Brahmachary"। Indian Statistical Institute। সংগ্রহের তারিখ ১৩ মার্চ ২০১৮।  "Professor Ratan Lal Brahmachary"। Born Free Foundation (ইংরেজি ভাষায়)। ২০১৮-০২-১৯ তারিখে মূল থেকে আর্কাইভ করা। সংগ্রহের তারিখ ২০১৮-০৩-১২।  উদ্ধৃতি ত্রুটি: <ref> ট্যাগ বৈধ নয়; :CU Hony. Degree নামের সূত্রটির জন্য কোন লেখা প্রদান করা হয়নি Poddar-Sarkar, Mousumi; Brahmachary, Ratan Lal (২০১৪)। Mucignat-Caretta, Carla, সম্পাদক। Neurobiology of Chemical Communication। Frontiers in Neuroscience। Boca Raton (FL): CRC Press/Taylor & Francis। আইএসবিএন 9781466553415। পিএমআইডি 24830027।  "Indira Gandhi hated zoos and loved animals: Jairam Ramesh chronicles her green mission"। CatchNews.com (ইংরেজি ভাষায়)। সংগ্রহের তারিখ ২০১৮-০৩-১২।  "Pioneer of pheromone studies Ratan Lal Brahmachary no more - Nature India"। ডিওআই:10.1038/nindia.2018.18 (নিষ্ক্রিয় ২০২০-০৯-১০)।
আয়েশা বেদোরা চৌধুরী

আয়েশা বেদোরা চৌধুরী (১৯৩৫ – ১৯৭১) একজন বাংলাদেশী ডাক্তার, যিনি বাংলাদেশের স্বাধীনতা যুদ্ধে নিহত হন। তিনি বাংলাদেশের অন্যতম শহীদ বুদ্ধিজীবী। আয়েশা বেদোরা চৌধুরী ১৯৩৫ সালের ৬ এপ্রিল তৎকালীন ব্রিটিশ ভারতের কলকাতায় (বর্তমানে পশ্চিমবঙ্গ) জন্মগ্রহণ করেন। তার বাবা ইমাদউদ্দীন চৌধুরী ও মা কানিজ ফাতেমা মাহমুদ। তিনি ১৯৫১ সালে কলকাতার ভিক্টোরিয়া ইনস্টিটিউশন থেকে স্নাতক পাশ করেন। তিনি কলকাতা ন্যাশনাল মেডিকেল কলেজে এমবিবিএস অধ্যয়ন শুরু করেন এবং ১৯৫৬ সালে স্নাতক পাশ করেন। অসাধারণ একাডেমিক কৃতিত্বের জন্য তিনি দুটি স্বর্ণপদক পেয়েছিলেন। ছাত্রজীবনে তিনি বাম ধারার রাজনীতি সঙ্গে জড়িত ছিলেন। আয়েশা বেদোরা চৌধুরীর সর্বপ্রথম চাকরি করেন ভারতের আসামের গুয়াহাটির একটি সরকারি হাসপাতালে। তারপর তিনি দেশত্যাগ করে পূর্ব পাকিস্তানের ঢাকায় চলে যান এবং ঢাকা মেডিকেল কলেজ ও হাসপাতালে যোগ দেন। তিনি স্টেট ব্যাংক অব পাকিস্তানে মেডিকেল অফিসার হিসেবেও কাজ করেন। ১৯৭১ সালের ২৫ মার্চের পর বাংলাদেশের স্বাধীনতা যুদ্ধ শুরু হলে, তিনি মুক্তিযোদ্ধাদের চিকিৎসা প্রদান করতেন এবং তাদের আশ্রয় দিতেন। ১৯৭১ সালের ১৬ ডিসেম্বর পাকিস্তানি বাহিনী ভারতীয় সশস্ত্র বাহিনী ও মুক্তিবাহিনীর কাছে আত্মসমর্পণ করে। সেই দিন তিনি ধানমন্ডি-১৮ এ শেখ মুজিবুর রহমানের বাসায় গিয়েছিলেন। সেটি শেখ মুজিবের ব্যক্তিগত বাসভবন ছিল। এই বাড়িতে শেখ মুজিবুর রহমানের স্ত্রী বেগম ফজিলাতুন্নেসা ও তাদের দুই মেয়ে শেখ রেহানা ও শেখ হাসিনা বাস করতেন। যখন আয়েশা বেদোরার গাড়ি বাসার গেটের কাছে আসে, তখন পাকিস্তানি সৈন্যদের একটা দল সেখানে অবস্থান করছিল এবং তারা জানতো না যে পাকিস্তান বাহিনী আত্মসমর্পণ করেছে। তারা গাড়ি লক্ষ্য করে গুলি ছুড়ে। গুলিবিদ্ধ অবস্থায় আয়েশা বেদোরা চৌধুরীর মৃত্যু হয়। Samāddāra, Raṇabīra (২০০২)। Paradoxes of the nationalist time: political essays on Bangladesh (ইংরেজি ভাষায়)। University Press। পৃষ্ঠা 158। আইএসবিএন 9789840516346। সংগ্রহের তারিখ ১১ নভেম্বর ২০১৭।  বায়জীদ খুরশীদ রিয়াজ (২০১২)। "চৌধুরী, আয়েশা বেদোরা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Jillani, Shahzeb (১৩ ডিসেম্বর ২০১১)। "Scars of Bangladesh independence war 40 years on"। BBC News। সংগ্রহের তারিখ ১১ নভেম্বর ২০১৭।  "Remembering the 1971 India-Pakistan War and the liberation of Bangladesh"। The News Minute। ১৯ ডিসেম্বর ২০১৬। সংগ্রহের তারিখ ১১ নভেম্বর ২০১৭।
লেডি হায়দারী ক্লাব

লেডি হায়দারি ক্লাব (১৯২৯) হলো ভারতের হায়দ্রাবাদ প্রদেশের মহিলাদের একটি অভিজাত ক্লাব। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ১৯২৯ সালে আমিনা হায়দারির মাধ্যমে লেডি হায়দারী ক্লাব শুরু হয়। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। আমিনা হায়দারী হলেন স্যার আকবর হায়দারীর স্ত্রী। তিনি নিজামের নির্বাহী পরিষদের সভাপতি ছিলেন। এই ক্লাবটি ভারতীয় ও ব্রিটিশ নারী এবং হায়দ্রাবাদ মহিলা সমিতি ক্লাব কর্তৃক ব্যবহৃত হয়। ১৯৫২ সালে ক্লাবটিতে সামাজিক কর্মীদের নিয়ে একটি সম্মেলন অনুষ্ঠিত হয়। এই সম্মেলনে বক্তব্য দিতে আসেন এলিয়ানর রুজভেল্ট। ক্লাব ভবনটির নকশা করেন জেইন ইয়ার জং। এতে একটি বিশেষ প্রবেশদ্বার ছিলো যা পর্দাযুক্ত নারীদের গাড়ী প্রবেশ ও বের হতে পারতো, কিন্তু লোকজন তা দেখতে পেতো না। বড় প্রবেশদ্বারের পরে ছিলো কক্ষ এবং হলরুম। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। ক্লাব একবার দরিদ্রদের জন্য একটি স্কুল চালু করেছিলো। সেখানে উর্দু, তেলুগু এবং ইংরেজি ভাষার বইবিশিষ্ট একটি গ্রন্থাগার ছিল। ক্লাবের ভবনটি ১৯৮৬ সালে গান্ধী মেডিকেল কলেজের অংশ হিসাবে সংযুক্ত করা হয়। কলেজ কর্তৃপক্ষ মনে করেছিলো যে ক্লাবটি যে স্থানে অবস্থিত ছিলো, তা যথাযথ নয়। তাছাড়া ক্লাবটিও তার ভবনকে কলেজের ব্যবহার করার অনুমতি দেয়। ২০১১ সালে ক্লাবটির সদস্য ছিলেন ১২০ জন। সদস্যদের জন্য এর ভবন সংস্কারের প্রয়োজন ছিল। আমিনা হায়দারী, স্যার আকবর হায়দারীর স্ত্রী, হায়দ্রাবাদের প্রধান মন্ত্রী রাজকুমারী নিলুফার, নিজাম রাজ পরিবারের রাজকুমারী Rangan, Pavithra S। "Lady Hydari Club yearns for past glory"। The Hindu (ইংরেজি ভাষায়)। সংগ্রহের তারিখ ২০১৭-০৫-১৯।  "I've always struggled with my relationship with my father: Aditi - Times of India"। The Times of India। সংগ্রহের তারিখ ২০১৭-০৫-১৯।  Kumar, Sanjeeva। "Lady Hydari Club"। সংগ্রহের তারিখ ১৯ মে ২০১৭।
আমিনা হায়দারি

আমিনা হায়দারি (১৮৭৮-১৯৩৯) একজন ভারতীয় সমাজকর্মী ছিলেন।তিনি কায়সার-ই-হিন্দ পদক লাভ করেছিলেন। আমিনা হায়দারী ১৮৭৮ সালে জন্মগ্রহণ করেন। হায়দ্রাবাদ রাজ্যের সাবেক প্রধানমন্ত্রী আকবর হায়দারী হলেন তার স্বামী। আমিনা হায়দারী একজন বিশিষ্ট সমাজসেবক। নারী ও দরিদ্রদের জন্য তিনি বিবিধ কাজ করেছেন। ১৯০৮ সালের মুসির মহাবন্যার সময় বন্যার্তদের জন্য তিনি অনেক কাজ করেন। এই কাজের স্বীকৃতি স্বরূপ তাকে ১৯০৮ সালে কায়সার-ই-হিন্দ পদক প্রদান করা হয়। তিনিই প্রথম নারী, যিনি এই পদক লাভ করেন। ১৯২৯ সালে আমিনা হায়দারী মহিলাদের জন্য লেডি হায়দারী ক্লাব প্রতিষ্ঠা করেন। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। এছাড়া তিনি মাহবুবিয়া বালিকা বিদ্যালয় প্রতিষ্ঠা করেন, যা ঐ প্রদেশের প্রথম বালিকা বিদ্যালয়। আমিনা হায়দারীর স্বামী হায়দ্রাবাদ রাজ্যের সাবেক প্রধানমন্ত্রী আকবর হায়দারী। আমিনার চাচা ছিলেন বিখ্যাত আইনজীবী এবং উল্লেখযোগ্য কংগ্রেসম্যান বদরুদ্দিন তায়াবজি। ১৯৩৯ সালে আমিনা হায়দারী মৃত্যুবরণ করেন। Roberts, C., সম্পাদক (১৯৩৯)। What India Thinks: Being a Symposium of Thought Contributed by 50 Eminent Men and Women Having India's Interest at Heart। Asian Educational Services। আইএসবিএন 9788120618800। সংগ্রহের তারিখ ৬ মে ২০১৭।  Naidu, Sarojini (২৫ নভেম্বর ১৯১৯)। "Indian Women Franchise"। The Singapore Free Press and Mercantile Advertiser। পৃষ্ঠা 4। সংগ্রহের তারিখ ৬ মে ২০১৭।  "Lady Hydari Club"। Massachusetts Institute of Technology। dome.mit.edu। ৬ মে ২০১৭ তারিখে মূল থেকে আর্কাইভ করা। সংগ্রহের তারিখ ৬ মে ২০১৭।  Gupta, Priya (২৩ ফেব্রুয়ারি ২০১৩)। "I've always struggled with my relationship with my father: Aditi"। The Times of India। সংগ্রহের তারিখ ৬ মে ২০১৭।  Shamsie, Muneeza (সেপ্টেম্বর ১৯৯৫)। "Begum Tyabji: the end of an era"। Dawn। সংগ্রহের তারিখ ৬ মে ২০১৭।
অ্যাগনেস আতিম আপেয়া

অ্যাগনেস আতিম আপেয়া হলেন উগান্ডার একজন সামাজিক উদ্যোক্তা। ২০১৭ সালে তিনি বিবিসি ১০০ নারী র তালিকায় স্থান পেয়েছিলেন। অ্যাগনেস আতিম আপেয়া উগান্ডার মার্টয়ার্স বিশ্ববিদ্যালয় থেকে স্নাতকোত্তর করার পর যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি লাভ করেন। তিনি উগান্ডায় স্থানীয় সরকার অর্থায়ন কমিশনের প্রধান হিসেবে দায়িত্ব পালন করছেন। এছাড়াও তিনি হোপ ডেভেলপমেন্ট ইনিশিয়েটিভের প্রতিষ্ঠাতা এবং সিইও। হোপ ডেভেলপমেন্ট ইনিশিয়েটিভ দেশটির নারী খামারিদের মাঝে ধান উৎপাদন প্রসারে কাজ করে যাচ্ছে। তার প্রতিষ্ঠানের এহেন কর্মকাণ্ডের দরুন তাকে "ধান মাতা" বলে অভিহিত করা হয়ে থাকে। হোপ ডেভেলপমেন্ট ইনশিয়েটিভ ধান ছাড়াও ভেজিটেবল অয়েল ও কাসাভা পণ্য নিয়েও কাজ করে চলেছে। ২০১৭ সালে তাকে বিবিসি ১০০ নারী র তালিকায় স্থান দেওয়া হয়। "Agnes Atim Apea, PhD"। The Global Ambassadors Program। সংগ্রহের তারিখ ৬ নভেম্বর ২০১৭।  "Agnes Atim Apea"। Institute for the Study of Human Rights। সংগ্রহের তারিখ ৬ নভেম্বর ২০১৭।  Emorut, Francis (১০ অক্টোবর ২০১৭)। "Ugandan among most innovative women in the world"। New Vision। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।  "BBC 100 Women 2017: Who is on the list?"। BBC News। ১ নভেম্বর ২০১৭। সংগ্রহের তারিখ ৬ নভেম্বর ২০১৭।
কুরিল দ্বীপপুঞ্জ

কুরিল দ্বীপপুঞ্জ (রুশ: Кури́льские острова́, আ-ধ্ব-ব: [kuˈrʲilskiɪe əstrʌˈva]) রাশিয়ার পূর্ব উপকূলের কাছে অবস্থিত ৫৬টি ছোট-বড় আগ্নেয় দ্বীপ নিয়ে গঠিত দ্বীপপুঞ্জ। এটি ওখট্‌স্ক সাগরকে প্রশান্ত মহাসাগর থেকে পৃথক করেছে। দ্বীপগুলি জাপানের উত্তর-পূর্বের হোক্কাইদো দ্বীপ থেকে শুরু হয়ে রাশিয়ার কামচাটকা উপদ্বীপ পর্যন্ত প্রসারিত। কুরিল দ্বীপপুঞ্জের দ্বীপগুলি ঘন অরণ্যে আবৃত। এগুলিতে অনেক সক্রিয় আগ্নেয়গিরি আছে। শিকার, মাছ ধরা, ও সালফার খনন এখানকার অধিবাসীদের প্রধান উপজীবিকা। ১৮শ শতকে রুশ এবং জাপানি উভয় দেশের লোকেরাই এই দ্বীপগুলিতে বসতি স্থাপন করে। ১৮৭৫ সালে জাপান নিকটবর্তী সাখালিন দ্বীপের বিনিময়ে কুরিল দ্বীপপুঞ্জের পূর্ণ দখল পায়। দ্বিতীয় বিশ্বযুদ্ধের সময় ইয়াল্টা সম্মেলনের এক চুক্তি অনুসারে সোভিয়েত ইউনিইয়নকে দ্বীপগুলি ফেরত দেয়া হয়। যুদ্ধের পরে জাপান সর্বদক্ষিণের দ্বীপগুলির উপর নিয়ন্ত্রণ রেখে দেয়। এগুলির অধিকার সংক্রান্ত বিবাদের কারণে দেশ দুইটি কোন শান্তি চুক্তিতে উপনীত হতে পারেনি। ১৯৯০-এর দশকে জাপান রাশিয়াকে দ্বীপগুলি ফেরত দিতে কূটনৈতিক চাপ দেয়। ফলে এটি জাপান ও রাশিয়ার মধ্যে দ্বন্দ্বের একটি বিষয়ে পরিণত হয়। ১৯৯০-এর দশকের মাঝামাঝি সময়ে দেশ দুইটি আলোচনা শুরু করে। এসময় রুশ প্যাট্রোল বোট এবং জাপানি মাছ ধরা নৌকার মধ্যে বেশ কিছু সংঘর্ষ হয়। কুরিল দ্বীপপুঞ্জ বর্তমানে রাশিয়ার সাখালিন ওবলাস্তের অন্তর্গত। ১৯৯৪ সালে সমুদ্র তলদেশের এক ভয়াবহ ভূমিকম্পে এখানকার প্রায় ১৬ জনের মৃত্যু হয়। দ্বীপগুলির আয়তন ১৬,০০০ বর্গকিলোমিটার। "GSE"। ২৪ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৯।  Japan’s Russian Dilemma
ওকসানা মারকারোভা

ওকসানা সেরহিয়িভনা মারকারোভা (ইউক্রেনীয়: Оксана Сергіївна Маркарова; জন্ম ২৮ অক্টোবর ১৯৭৬) হলেন একজন ইউক্রেনীয় রাজনীতিবিদ যিনি দেশটির অর্থমন্ত্রী হিসেবে দায়িত্ব পালন করছেন। দেশটির আইনসভা ওলেক্সান্দার ড্যানিল্যুককে বরখাস্ত করার পক্ষে মত দিলে তিনি ২০১৮ সালের ৮ জুন ভারপ্রাপ্ত অর্থমন্ত্রী হিসেবে দায়িত্ব গ্রহণ করেন। ১৯৯৯ সালে মারকারোভা কিয়েভ-মোহিলা একাডেমি থেকে পরিবেশবিজ্ঞানের উপরে স্নাতকোত্তর ডিগ্রি লাভ করেন। ২০০১ সালে যুক্তরাষ্ট্রের ইন্ডিয়ানা বিশ্ববিদ্যালয় থেকে তিনি পাবলিক ফিন্যান্স অ্যান্ড ট্রেডের উপর আরেকটি মাস্টার্স ডিগ্রি লাভ করেন। ২০১৫ সাল পর্যন্ত মারকারোভা বেসরকারি খাতে যুক্ত ছিলেন। ২০১৫ সালের মার্চে তাকে অর্থ প্রতিমন্ত্রী হিসেবে নিযুক্ত করা হয়। ওলেকসান্দার ড্যানিল্যুক ২০১৮ সালের ৭ জুন বরখাস্ত হলে তিনি ৮ জুন দেশটির ভারপ্রাপ্ত অর্থমন্ত্রী হিসেবে দায়িত্ব গ্রহণ করেন। ২০১৮ সালের ২২ নভেম্বর তাকে পূর্ণদায়িত্বে অর্থমন্ত্রী হিসেবে নিযুক্ত করে দেশটির আইনসভা। তিনি ব্যাংকার ও ব্যবসায়ী ড্যানিলো ভোলিনেটসের সাথে বিবাহবন্ধনে আবদ্ধ হয়েছেন। তাদের চারজন সন্তান আছে (দুইজন ড্যানিলো ভোলিনেটসের আগের পক্ষের)। Instead of Danyliuk: Who is this in at. the head of the Finance Ministry Oksana Markarova ওয়েব্যাক মেশিনে আর্কাইভকৃত ১৫ মে ২০১৯ তারিখে, 112 Ukraine (8 June 2018) Ukraine parliament appoints Markarova, Friz ministers, UNIAN (22 November 2018) Oksana Markarova appointed Ukraine's acting finance minister, UNIAN (8 June 2018) Ukrainian lawmakers OK creating anti-corruption court ওয়েব্যাক মেশিনে আর্কাইভকৃত ১৭ জুন ২০১৮ তারিখে, Business Insider (7 June 2018) Ukraine finance minister claims he was told to back corruption or quit, The Times (South Africa) (7 June 2018) "Оксана Маркарова: краткая биография и профессиональная деятельность"। ২৩ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
সাখালিন দ্বীপ

সাখালিন দ্বীপ (রুশ: Сахали́н) পূর্ব রাশিয়ার উপকূলের কাছে ওখোৎস্ক সাগরে অবস্থিত একটি দ্বীপ। এটি রাশিয়ার বৃহত্তম দ্বীপ। দ্বীপটি তাতার প্রণালীর মাধ্যমে রাশিয়ার উপকূল থেকে এবং লা পেরুজ প্রণালীর মাধ্যমে জাপানের হোক্কাইদো দ্বীপ থেকে পৃথক। দ্বীপটির উত্তর-দক্ষিণে পর্বতের সারি বিস্তৃত। পোরানাই এবং তিম এখানকার প্রধান দুইটি নদী। সাখালিন দ্বীপ উত্তর-দক্ষিণে ৯৫০ কিমি দীর্ঘ এবং পূর্ব-পশ্চিমে ২৫ থেকে ১৬০ কিমি পর্যন্ত প্রশস্ত হতে পারে। এখানে মাছ ধরা, খনন, এবং কাঠ আহরণ শিল্প আছে। খনিজ তেল ও কয়লা এখানকার প্রধান খনিজ উৎপাদ। ১৮৫৫ সালে রুশ ও জাপানিরা দ্বীপটির উপর যৌথ প্রশাসন জারি করে। কিন্তু ১৮৭৫ সালের সেন্ট পিটার্সবার্গ চুক্তি অনুযায়ী জাপান কুরিল দ্বীপপুঞ্জের বিনিময়ে দ্বীপটি রাশিয়াকে দিয়ে দেয়। ১৯০৫ সালের রুশ-জাপানি যুদ্ধের শেষে সাখালিন দ্বীপ রাশিয়া ও জাপানের মধ্যে ভাগ করে দেওয়া হয়। ৫০ ডিগ্রী উত্তর অক্ষাংশের দক্ষিণের অংশটি জাপানকে দেয়া হয় এবং এর নাম দেওয়া হয় কারাফুতো। ১৯৪৫ সালে ২য় বিশ্বযুদ্ধের অবসানের পর সমগ্র দ্বীপ সোভিয়েত ইউনিয়নের নিয়ন্ত্রণে চলে আসে। ১৯৯১ সালে সোভিয়েত ইউনিয়নের পতনের পর এটি রাশিয়ার সম্পত্তিতে পরিণত হয়। ১৯৯৫ সালের মে মাসে একটি শক্তিশালী ভূমিকম্প দ্বীপটির উত্তর অংশে আঘাত হানে এবং এর ফলে নেফতেগর্স্ক শহরটি ধ্বংস হয়ে যায় ও ১৮০০-রও বেশি লোকের প্রাণহানি ঘটে। "Islands by Land Area"। Island Directory। United Nations Environment Program। ফেব্রুয়ারি ১৮, ১৯৯৮। ডিসেম্বর ১, ২০১৫ তারিখে মূল থেকে আর্কাইভ করা। সংগ্রহের তারিখ জুন ১৬, ২০১০।  Russian Federal State Statistics Service (২০১১)। "Всероссийская перепись населения 2010 года. Том 1" [2010 All-Russian Population Census, vol. 1]। Всероссийская перепись населения 2010 года (2010 All-Russia Population Census) (রুশ ভাষায়)। Federal State Statistics Service। সংগ্রহের তারিখ জুন ২৯, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)